KOMISIJAS REGULA (EK) Nr. 1863/2004

(2004. gada 26. oktobris),

ar ko nosaka tirdzniecības standartu kultivētām sēnēm

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju (1) un jo īpaši tās 2. panta 2. punktu,

tā kā:

Kultivētās sēnes ir iekļautas to produktu sarakstā, uz kuriem attiecas Regulas (EK) Nr. 2200/96 I pielikumā iekļautie tirdzniecības standarti. Komisijas 2002. gada 7. jūnija Regulā Nr. 982/2002, ar ko nosaka tirdzniecības standartu kultivētām sēnēm (2) , ir izdarīti vairāki grozījumi. Skaidrības dēļ ir jāatceļ Regula (EK) Nr. 982/2002 un tā jāaizstāj ar jauno regulu.

Ievērojot to, ka “ekstra” kategorijas produkti ir jāšķiro un jāiepako īpaši uzmanīgi, attiecībā uz tiem pieļaujams ir tikai svaiguma un tvirtuma pakāpes pazeminājums.

IR PIEŅĒMUSI ŠO REGULU.

1. pants

Pielikumā ir noteikts tirdzniecības standarts kultivētām sēnēm, uz kurām attiecas KN kods 0709 51 00.

Standartu piemēro visos tirdzniecības posmos saskaņā ar nosacījumiem, kas paredzēti Regulā (EK) Nr. 2200/96.

Tomēr posmos pēc nosūtīšanas attiecībā pret standarta prasībām var pieļaut, ka:

produkti, kas iedalīti citās kategorijās, kas nav “ekstra” kategorija, var būt ar nelielām pārmaiņām to attīstības dēļ un tādēļ, ka tiem ir raksturīgi vairāk vai mazāk bojāties.

2. pants

Regulu (EK) Nr. 982/2002 atceļ.

3. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

(1) OV L 297, 21.11.1996., 1. lpp. Regulā jaunākie grozījumi izdarīti ar Regulu (EK) Nr. 47/2003 (OV L 7, 11.1.2003., 64. lpp.).

(2) OV L 150, 8.6.2002., 45. lpp. Regulā jaunākie grozījumi izdarīti ar Regulu (EK) Nr. 907/2004 (OV L 163, 30.4.2004., 50. lpp.).

PIELIKUMS

STANDARTS KULTIVĒTĀM SĒNĒM (ATMATENĒM)

I. PRODUKCIJAS DEFINĪCIJA

Šo standartu piemēro atmateņu ģints sēņu augļķermeņiem (sin. Psalliota), ko paredzēts piegādāt patērētājam svaigā veidā, izņemot sēnes rūpnieciskai pārstrādei.

Sēnes iedala tirdzniecības tipos, ko savukārt vispirms iedala divās grupās:

— negrieztas sēnes, kam nav nogriezta kātiņa apakšējā daļa,

— grieztas sēnes, kam ir nogriezta kātiņa apakšējā daļa.

Abās grupās nošķir šādas secīgas sēņu bioloģiskās attīstības pakāpes:

— slēgtas sēnes (vai līdzvērtīgs apzīmējums), t.i., sēnes, kuru cepurīte pilnībā ir slēgta,

— sēnes ar plīvuru, t.i., sēnes, kuru cepurīte ar kātiņu ir savienota ar plīvuru,

— atvērtas sēnes, t.i., sēnes ar atvērtu cepurīti (atvērta vai plakana cepurīte, cepurītes malām jābūt viegli noliektām),

— plakanas sēnes, t.i., sēnes, kas ir pilnīgi atvērtas (bet cepurītes malas nav ne pārāk izliektas, ne ieliektas).

Cita starpā, sēnes iedala divās grupās pēc krāsas:

— baltas,

— brūnas vai kastaņkrāsas.

II. NOTEIKUMI PAR KVALITĀTI

Standarta mērķis ir noteikt kvalitātes prasības sēnēm pēc to sagatavošanas un iesaiņošanas.

A. Obligātās prasības

Ievērojot īpašus noteikumus attiecībā uz katru kategoriju un pieļaujamās pielaides, visu kategoriju sēnēm ir jābūt:

— veselām; ja sēnes ir grieztas, griezumam jābūt tīram,

— nebojātām; produktus, ko skārusi puve, kam ir ievērojami sabrūnējis kātiņš vai kas sabojājušies tā, ka kļuvuši nederīgi patēriņam, neizmanto,

— tīrām, praktiski bez jebkādiem redzamiem svešķermeņiem, izņemot segzemi,

— svaigām pēc izskata; ir jāņem vērā sugai un/vai tirdzniecības tipam raksturīgā lapiņu krāsa,

— praktiski bez kaitēkļiem,

— praktiski bez kaitēkļu izraisītiem bojājumiem,

— bez pārmērīga ārējā mitruma,

— bez svešas izcelsmes smaržas un/vai garšas.

Sēņu attīstības pakāpei un stāvoklim jābūt tādam, lai tās varētu:

— pārvadāt un pārkraut, un

— apmierinošā stāvoklī piegādāt galapunktā.

B. Klasifikācija

Sēnes iedala trīs kategorijās, kas definētas turpmāk.

i) “Ekstra”kategorija Šīs kategorijas sēnēm jābūt augstākās kvalitātes sēnēm. Tām obligāti piemīt tirdzniecības tipam raksturīgā forma, izskats, briedums un krāsa. Tām jābūt labi veidotām. Tām jābūt bez bojājumiem, izņemot ļoti vieglus virspusējus bojājumus ar noteikumu, ka tie neietekmē produkta kopējo izskatu, kvalitāti, uzglabāšanas kvalitāti un izskatu iesaiņojumā. Attiecībā uz grieztām sēnēm griezumam jābūt aptuveni perpendikulāram garenvirziena asij. Sēnēm jābūt praktiski bez segzemes; negrieztām sēnēm var būt segzemes paliekas uz pamatnes.

ii) I kategorija Šīs kategorijas sēnēm jābūt labas kvalitātes sēnēm. Tām obligāti piemīt tirdzniecības tipam raksturīgā forma, izskats, briedums un krāsa. Tomēr ir pieļaujami šādi nelieli bojājumi ar noteikumu, ka tie neietekmē produkta kopējo izskatu, kvalitāti, uzglabāšanas kvalitāti un izskatu iesaiņojumā: — nelielas formas nepilnības, — nelielas krāsas nepilnības, — viegli virspusēji saspiedumi, — nelielas segzemes paliekas; negrieztām sēnēm segzemes paliekas var būt arī uz pamatnes. Attiecībā uz grieztām sēnēm griezumam jābūt aptuveni perpendikulāram garenvirziena asij.

iii) II kategorija Šajā kategorijā ietilpst sēnes, ko nevar iekļaut augstākajās kategorijās, bet kas atbilst iepriekš uzskaitītajām obligātajām prasībām. Ir pieļaujami šādi bojājumi ar noteikumu, ka tie saglabā galvenās produkta kvalitātes, uzglabāšanas un izskata īpašības: — formas nepilnības, — krāsas nepilnības, — viegli saspiedumi, — nelieli kātiņa bojājumi, — vieglas mitruma pazīmes kātiņā, — izbalojusi virsmiziņa, — tukši kāti, — segzemes paliekas; tomēr negrieztām sēnēm segzemes paliekas var būt arī uz pamatnes.

III. NOTEIKUMI PAR ŠĶIROŠANU PĒC LIELUMA

Lielumu nosaka pēc cepurītes diametra un kātiņa garuma saskaņā ar turpmāk doto specifikāciju.

Obligātais lielums

Obligātajam cepurītes diametram jābūt vismaz 15 mm – slēgtu cepurīšu sēnēm, sēnēm ar plīvuru un atvērtām sēnēm, un 20 mm – plakanām sēnēm.

Kātiņa garums

Kātiņa garumu mēra:

— no lapiņām zem cepurītes – atvērtām un plakanām sēnēm,

— no plīvura – slēgtām sēnēm.

Šķirošana pēc lieluma ir obligāta “ekstra” kategorijas sēnēm saskaņā ar tabulu turpmāk; I un II kategorijas sēnēm jāatbilst norādītajam lielumam, ja ir norādes “mazas”, “vidējas” vai “lielas”.

Slēgtas sēnes, sēnes ar plīvuru un atvērtas sēnes Cepurītes lielums Kātiņa maksimālais garums Lielums Lieluma ierobežojumi Grieztas sēnes Negrieztas sēnes Mazas 15–45 mm 1/2 no cepurītes diametra 2/3 no cepurītes diametra Vidējas 30–65 mm Lielas 50 mm un vairāk





Plakanas sēnes Cepurītes lielums Kātiņa maksimālais garums Lielums Lieluma ierobežojumi Grieztas sēnes Negrieztas sēnes Mazas 20–55 mm 2/3 no cepurītes diametra Lielas 50 mm un vairāk

IV. NOTEIKUMI PAR PIELAIDĒM

Attiecībā uz produktiem, kas neatbilst norādītās kategorijas prasībām, katrā iesaiņojumā ir pieļaujamas kvalitātes un lieluma pielaides.

A. Kvalitātes pielaides

i) “Ekstra”kategorija 5 % sēņu pēc skaita vai svara, kas neatbilst kategorijas prasībām, bet atbilst I kategorijas prasībām vai izņēmuma kārtā atzīstamas par tādām, kas atbilst minētās kategorijas pielaidēm.

ii) I kategorija 10 % sēņu pēc skaita vai svara, kas neatbilst kategorijas prasībām, bet atbilst II kategorijas prasībām vai izņēmuma kārtā atzīstamas par tādām, kas atbilst minētās kategorijas pielaidēm.

iii) II kategorija 10 % sēņu pēc skaita vai svara, kam trūkst kātiņa, un 10 % sēņu pēc skaita vai svara, kas citu iemeslu dēļ neatbilst ne kategorijas prasībām, ne obligātajām prasībām, izņemot produktus, ko skārusi puve vai citi bojājumi, kas tos padara par nederīgiem lietošanai pārtikā.

B. Īpašas pielaides attiecībā uz bioloģiskās attīstības pakāpi

i) “Ekstra”kategorija Kopā ir pieļaujami 5 % sēņu pēc skaita vai svara, kas ir iepriekšējā attīstības pakāpē vai nākamajā attīstības pakāpē.

ii) I kategorija Kopā ir pieļaujami 10 % sēņu pēc skaita vai svara, kas ir iepriekšējā attīstības pakāpē vai nākamajā attīstības pakāpē

iii) II kategorija Vienā iesaiņojumā var būt dažādu attīstības pakāpju sēnes. Tomēr, ja ir norādīta attīstības pakāpe, ir pieļaujami ne vairāk kā 25 % sēņu pēc skaita vai svara, kas ir iepriekšējā attīstības pakāpē vai nākamajā attīstības pakāpē.

C. Izmēra pielaides

Attiecībā uz visām šķirām: 10 % sēņu pēc skaita vai svara, kas neatbilst norādītajiem lielumiem.

V. NOTEIKUMI ATTIECĪBĀ UZ NOFORMĒJUMU

A. Viendabīgums

Katra iesaiņojuma saturam jābūt viendabīgam, un iesaiņojumā jābūt tikai vienas izcelsmes, tirdzniecības tipa, attīstības pakāpes (ievērojot IV.B punkta noteikumus), kvalitātes un lieluma (gadījumā, ja sēnes ir šķirotas pēc lieluma) sēnēm.

Tirdzniecības iesaiņojumos, kuru tīrsvars nepārsniedz 1 kilogramu, var būt dažādu krāsu sēnes, ar noteikumu, ka to kvalitāte, attīstības pakāpe un lielums (ja tās ir šķirotas pēc lieluma) ir vienāds un vienas krāsas sēnēm ir vienāda izcelsme.

Iesaiņojuma satura redzamajai daļai jāatspoguļo viss saturs.

Atkāpjoties no iepriekšējiem šī punkta nosacījumiem, produkti, uz kuriem attiecas šī regula, var būt sajaukti ar dažāda veida svaigiem augļiem un dārzeņiem un safasēti pārdošanas iepakojumos, kuru tīrsvars nepārsniedz vai ir vienāds ar trim kilogramiem, ievērojot Komisijas Regulā (EK) Nr. 48/2003 (1) paredzētos noteikumus.

B. Iesaiņojums

Sēnēm jābūt iesaiņotām tā, lai produkti būtu pienācīgi aizsargāti.

Materiāliem, ko izmanto iesaiņojuma iekšpusē, jābūt jauniem, tīriem un tādiem, kas ļauj pasargāt produktu no jebkādiem ārējiem vai iekšējiem bojājumiem. Materiālus, jo īpaši papīru vai zīmogus, ar tirdzniecības norādēm atļauts izmantot ar noteikumu, ka drukāšana vai marķēšana ir veikta ar netoksisku tinti vai līmi.

Etiķetēm, kuras uzlīmētas tieši uz katra produkta, jābūt tādām, lai, tās noņemot, nerastos redzami līmes plankumi vai epidermas bojājumi.

Iesaiņojumiem jābūt bez svešķermeņiem, tajā skaitā bez pārliecīga segzemes daudzuma.

VI. NOTEIKUMI PAR MARĶĒŠANU

Uz katra iesaiņojuma, izmantojot vienā pusē grupētus burtus, kas salasāmi, neizdzēšami un no ārpuses redzami, jābūt šādām norādēm.

A. Identifikācija

Iesaiņotāja un/vai nosūtītāja nosaukums un adrese.

Šo norādi var aizstāt:

— visiem iepakojumiem, izņemot pagaidu iesaiņojumus, ar oficiāli piešķirtu vai atzītu iesaiņotāja un/vai nosūtītāja kodu, pirms kura rakstīts “iesaiņotājs un/vai nosūtītājs” vai atbilstošs saīsinājums,

— tikai pagaidu iepakojumiem, ar pārdevēja, kas reģistrēts Kopienā, nosaukumu un adresi, pirms kura rakstīts “iepakots:” vai atbilstošs saīsinājums. Šajā gadījumā etiķetē jābūt norādītam arī kodam, kas atbilst iesaiņotājam un/vai nosūtītājam. Pārdevējs par šī koda nozīmi sniedz visu informāciju, kuru uzraudzības dienesti uzskata par nepieciešamu.

B. Produkta veids

— Ja saturs nav redzams no ārpuses: — “kultivētas sēnes”, — “grieztas” vai “negrieztas”, — “krāsa”, ja tā nav balta,

— attīstības pakāpe (pēc izvēles),

— dažādu krāsu nosaukumi, ja tirdzniecības iesaiņojumos ir dažādu krāsu sēnes.

C. Produkta izcelsme

— Izcelsmes valsts un pēc izvēles apgabals, kurā produkts audzēts, vai valsts, reģiona vai vietas nosaukums,

— ja tirdzniecības iesaiņojumā ir dažādu izcelsmju un dažādu krāsu sēnes, norādi uz katru izcelsmes valsti sniedz pie attiecīgās krāsas nosaukuma.

D. Tirdzniecības apraksts

— kategorija,

— lielums (ja produkti šķiroti pēc lieluma), kas izteikts kā obligātais un maksimālais cepurīšu diametrs, vai ar norādi “mazas”, “vidējas” vai “lielas”,

— tīrsvars.

E. Oficiālā kontroles atzīme (nav obligāta)

Pirmajā daļā paredzētajām norādēm nav obligāti jābūt uz iepakojumiem, ja iepakojumi sastāv no pārdošanas iesaiņojumiem, kas redzami no ārpuses, un uz katra no tiem ir šīs norādes. Uz šiem iepakojumiem nedrīkst būt maldīgi marķējumi. Ja iepakojumi atrodas uz kravas paliktņa, šīm norādēm jābūt uz veidlapas, kas piestiprināta redzamā vietā vismaz uz divām kravas paliktņa malām.

(1) OV L 7, 11.1.2003., 65. lpp.